חרסוסית

חַרְסוּסִית (חרסוסית: חֶרְסִײֵת , בערבית: لغة حرسوسية לֻע'ה חַרְסוּסִיּה) היא אחת משפות דרום-ערב החדשות, בענף הדרומי של משפחת השפות השמיות. היא מדוברת בעומאן בפי 600 דוברים בלבד (נכון ל-2011), אנשי חראסיס, החיים בג'ִדַּת אל-חראסיס, מדבר סלעי בדרום-מרכז עומאן. על כן היא מסווגת כשפה בסכנת הכחדה קשה, על סף מוות. חרסוסית קרובה מאוד למהרי,Peterson, J.E. "Oman's Diverse Society: Southern Oman." In: Middle East Journal 58.2, 254-269. ולעיתים נחשבת ניב שלה.

 מידע כללי 
חרסוסית הוזכרה לראשונה במחקר מחוץ לאזור ב-1937, על ידי ברטרם תומאס בספרו "ארבע לשונות זרות של דרום ערב". רוב החוקרים מסכימים כי חרסוסית היא שפה בפני עצמה, אף על פי שהיא קרובה מאוד למֵהְרי, הנפוצה יותר, וכי שתי השפות נפרדות אם כי בעלות מובנות הדדית. לעומתם, מיעוט של חוקרים טוען כי חרסוסית היא ניב של מהרי,Maisel, S., and Shoup, J. 2009. Saudi Arabia and the Gulf Arab States Today: An Encyclopedia of Life in the Arab States. Westport, Conn.: Greenwood Press. אך כתמיד, השאלה אם להג הוא ניב או שפה היא יותר פוליטית מבלשנית.

לחרסוסית, כמו לכל שפות דרום-ערב החדשות, אינה נכתבת,Morris, M. 2007. "The pre-literate, non-Arabic languages of Oman and Yemen. " הרצאה שנערכה על ידי החברה האנגלו-עומאנית והחברה הבריטית-תימנית. אם כי במאה ה-21 היו מאמצים ליצור לה כתב המבוסס על הכתב הערבי.Eades, D. "The documentation and ethnolinguistic analysis of Modern South Arabian: Harsusi." Endangered Languages Archive.

כיוון שאנשי חראסיס היו במשך מאות שנים התושבים היחידים בגִ'דַּת אל-חראסיס, שפתם התפתחה בבידוד יחסי.Chatty, D. 2013. “Negotiating Authenticity and Translocality in Oman: The 'Desertscapes' of the Harasiis Tribe.” In S. Wippel (ed.). Regionalizing Oman 6, 129-145. Springer Netherlands. עם זאת, מאחר שרוב ילדי חראסיס לומדים כיום בבתי ספר בשפה הערבית ויודעים קרוא וכתוב בערבית, שפת אמם חרסוסית מדוברת פחות גם בבית ולא מועברת לדורות הבאים.

למרות שגילוי הנפט ופרויקט שיקום עדרי הראמים באזור סיפקו הזדמנויות עבודה רבות לגברים חרסוסים, באותו זמן אותם הגורמים דחפו בני קהילה רבים להשתמש בערבית ובמהרי – בנוסף או במקום שפת אמם חרסוסית. לחצים אלה גרמו לחוקר אחד להסיק ב-1981 כי "תוך כמה דורות תוחלף חרסוסית בערבית עומאנית סטנדרטית",Swiggers, P. 1981. “A Phonological Analysis of the Ḥarsūsi Consonants.” In: Arabica 28.2/3, 358-361. אולם נבואה זו עדיין לא התממשה.

אונסק"ו סיווג את השפה החרסוסית "בסכנת הכחדה ודאית".United Nations Educational, Scientific and Cultural Organisation (UNESCO), "Atlas of the World's Languages in Danger", 2010.

 פונולוגיה 
 עיצורים 
+העיצורים בחרסוסית שפתיים שינִיים צידיים בתר- מכתשיים

/חכיים וילוניים לועיים סדקיים לא שורקים שורקים אפיים   סותמים אטומים    קוליים    מסודקים   חוככים אטומים         קוליים     () מסודקים    רוטטים  מקורבים   
העיצור הלועי // נמצא בשימוש רק בהשפעתה של ערבית עומאנית.

 תנועות 
יש בשפה חמש תנועות (u, i, o, e, a) המובחנות באורכן, וכן תנועת שווא, טיפוסי לשפה שמית.
+התנועות בחרסוסית קדמיות מרכזיות אחוריות סגורות     אמצעיות     חצי-פתוחות[] פתוחות  []
בהברות פתוחות מוטעמות, או לאחר עיצור גרוני (כגון // ה, // ח, // ח' ו-// ע'), תנועת השווא // מתממשת כאלופון אחורי []. לאחר עיצור מסודק או חוכך צידי, תנועת השווא מתממשת כאלופון פתוח [].

בנוסף, יש בשפה שני דיפתונגים: "אַי" /ay/ מתממש כ-[] ו"אַוּ" /aw/ מתממש כ-[].

 לקריאה נוספת 
 משה פיאמנטה, "להגי מרכז דרום ערב בני ימינו", המזרח החדש (ספרים: לשון וספרות), 1978, כרך 27 (107–108), עמ' 253–361






 קישורים חיצוניים 
 חרסוסית במאגר אתנולוג
 חומרי תיעוד בשפה חרסוסית בארכיון השפות הנכחדות ELAR של בית הספר ללימודים אוריינטליים ואפריקאיים

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בלשנות שמית
קטגוריה:שפות שמיות דרומיות
קטגוריה:עומאן: היסטוריה
קטגוריה:עומאן: תרבות
קטגוריה:שפות בסכנת הכחדה